Expertul în explozibil al reţelei teroriste Stat Islamic, arestat preventiv în Turcia.
Un lider operaţional al reţelei teroriste Stat Islamic a fost arestat preventiv în Turcia. În cadrul operaţiunii au fost arestaţi şi trei complici ai liderului terorist.
Un lider operaţional al reţelei teroriste Stat Islamic dat în urmărire de Statele Unite şi trei complici ai acestuia au fost arestaţi în Turcia, informează postul TRT, citat de cotidianul Le Figaro.Mustafa Abdulwahab Mahmoud, un cetăţean egiptean în vârstă de 22 de ani, a fost arestat în oraşul turc Istanbul. Mustafa Abdulwahab Mahmoud este considerat expertul în dispozitive explozive al reţelei teroriste Stat Islamic.Autorităţile turce au arestat şi trei complici ai liderului terorist. Serviciile secrete turce suspectează că Mustafa Abdulwahab Mahmoud pregătea atentate pe teritoriul Turciei, vizând inclusiv obiective americane.Mustafa Abdulwahab Mahmoud este dat în urmărire de autorităţile americane, sub acuzaţia de participare la activităţi teroriste.